Votkinsko tvenkinys
Votkinsko tvenkinys (rus. Воткинское водохранилище) – didelis tvenkinys Rusijoje, Udmurtijos ir Permės krašto žemėse, sudarytas 1961–1964 m. Votkinsko HE užtvanka patvenkus Kamos upę. Tvenkinio ilgis 365 km, plotis iki 9 km. Vandens lygis per metus svyruoja apie 3 m. Naudojamas vandens tiekimui, žvejybai, pagerino laivybą Kamos upe. Prie tvenkinio įrengta keletas poilsiaviečių. Votkinsko tvenkinys pavadintas pagal Votkinsko miestą, kuris yra už 40 km į vakarus nuo tvenkinio. Didžiausios gyvenvietės šalia tvenkinio: Čaikovskis, Osa, Ochanskas, Jelovas, Kriukovas, Častyjė.